ईपीएलमा अब समूहमा प्रशिक्षण
इंग्लिस प्रिमियर लिग (ईपीएल) मा मंगलबारदेखि समूहमा प्रशिक्षण गर्न पाइने भएको छ । कोरोना महामारीका कारण रोकिएको लिग फेरि ब्युँताउने क्रममा बसेको क्लबको बैठकले यस्तो निर्णय गरेको हो ।
लन्डन — इंग्लिस प्रिमियर लिग (ईपीएल) मा मंगलबारदेखि समूहमा प्रशिक्षण गर्न पाइने भएको छ । कोरोना महामारीका कारण रोकिएको लिग फेरि ब्युँताउने क्रममा बसेको क्लबको बैठकले यस्तो निर्णय गरेको हो ।अर्को महिना लिग फेरि सुरु गर्ने लक्ष्यमा रहेका सबै क्लबले समूहमा प्रशिक्षण थाल्न सहमति जनाएका छन् । यो निर्णयका बावजुद लिगका प्रमुख कार्यकारी रिचर्ड मास्टर्सले जुन १२ बाट प्रतियोगिता सुरु गर्ने सम्भावना कम रहेको बताएका छन् ।उनले भनेका छन्, ‘जुन १२ को लक्ष्य कठिन हुने देखिन्छ । खासमा यो सुरुआती लक्ष्य मात्र हो । हामी फेरि लिग सुरु गर्ने लक्ष्यतर्फ अग्रसर भने छौं ।’ स्पेनमा पनि क्लबले समूहमा प्रशिक्षण लिन सक्ने निर्णय भइसकेको छ ।